27 å cwåtron (arimés)

thumb
27 å cwåtron (27 au quaut'ron), c' est on live avou 27 fåves sicrîtes pa Ben Genaux et k' a vudî e 1941.

Il est enimådjî do scrijheu lu-minme avou 30 schaveures lino.

Il a stî eplaidî pa Edgard Piérard a Djilî.

 Esplikêyes do tite 
On cwåtron d' oûs, c' est 24 oûs d' poye. On è vindeut pus sovint ene dozinne. Et-z è mete onk di rawete. Ça fjheut traze al dozinne. Li ratourneure esteut si rlomêye ki sacwants scrijheus endè fjhît des tites di ramexhnêyes di 13 powimnes u 13 istweres.Metans, d' Omer Renier: Traze po ene dozinne di contes di no redjon, Brinne, sins date. Come eto Djôr Fayi, rahoukî baltrêyreçmint dins l' divant-z-ouve do live: 
<blockquote><poem>
Vos pinsez bén nd awè vint-set
Georges Fay, lu, bradèt bén d' ene :
I nd a dné «Traze al dozinne» !
Contez les minnes, si vos l' voloz :
Sins çtele-ci, l' vårén d' fabricant,
end a metou k' vinte-shijh… </poem></blockquote>

 Contnou 
Li live (sins limero d' pådje) kimince pa èn adrovaedje foirt simpe: 
Gn a pont(on n' les lét djamåy)
Vizon vizu, gn a èn otoportrait do scrijheu.

On passe al prumire fåve. 

A gåtche, po tchaeke fåve, gnè va aveur on dessén do scrijheu.

Avou ça ki tchaeke fåve finit pa ene morålté, a môde di pinsêye.

 Kékes egzimpes 
Voci li dvant-prumî boket, sins tite
:On fwait deus viers d' on côp d' eschoupe.
Morålté:
Li mitan d' onk, c' est pacô dobe.
(A tos les cis k' ont peu 
k' leu feme èn fouxhe côpêye e deus på tram)

Eyet vci l' dierin, ki s' lome:
Istwere di molonsIstwere sins fén
'''El fén d' l' istwere
El djonne govion aveut bén rî
cwand ç' molon la, sol fond do ri
tot bounasmint, s' aveut fwait prinde !
Mins l' molon n' ît nén co dins s' vinte 
ki, lu, l' govion, esteut broké
come ene fritche, dins l' cene d' on brotchet !
« Ça comince bén ! Å toû d' èn ôte !
dit-st i l' pus gros. Ç' n' est nén des prôtes,
èç gouvion ci m' a shonné bon !…»
Dins l' ci k' a shû, gn aveut èn amçon…
«Bén… Dji vou bén atraper l' tegne,
dit-st i l' pexheu e rsaetchant s' lene
si dj' a rlevé, dispu troes ans
on pexhon k' esteut si pezant ! »
Å niût, on l' a metou dins l' paile
ey il a yeu tchôd ses scoirdeles.
Seulmint, ça-z a bén må tourné
paski l' pexheu vos eforneut
si bén rade et roed ses boutchêyes
k' il a stronné pa s' golafreye !…
Ès feme a brai on djoû ou deus,
ey on-z a eteré l' pexheu :
c' est des molons del cimintire,
des ptits, k' ont rachevé l' istwere…
Morålté:
Po fini, vs veyoz bén, endon
ki c' est l' pitit ki mindje li gros !Sacwants passaedjes ont stî rcandjîs po wårdé l' ût-pîtaedje. Li rfondou a fwait piede li rimaedje di sacwants vers. Pol mwaisse modêye, loukîz li scole di Bive do 30 d' avri 2024.

 Sourdants 

Cwatron